যুবলীগ নেতার মরদেহ উদ্ধার | Bangladesh Pratidin
উত্তর প্রদেশে ফের ট্রেন লাইনচ্যুত, আহত ৭৫
/ যুবলীগ নেতার মরদেহ উদ্ধার
প্রকাশ : ২০ ফেব্রুয়ারি, ২০১৭ ২১:৫৪ অনলাইন ভার্সন
আপডেট : ২০ ফেব্রুয়ারি, ২০১৭ ২১:৫৮
ব্রাহ্মণবাড়িয়া সদর উপজেলার ঘাটুরা গৌতমপাড়ার মাদক নিরাময় কেন্দ্র থেকে আজ রাত অাটটার দিকে মো. সোহেল রানা (২৬) নামে এক যুবলীগ নেতার মরদেহ উদ্ধার করেছে পুলিশ। মাদকাসক্তি নিরাময় কেন্দ্র থেকে মরদেহটি উদ্ধার করে ময়নাতদন্তের জন্য জেলা সদর হাসপাতাল মর্গে পাঠিয়েছে পুলিশ।
নিহত সোহেল সদর উপজেলার বুধল ইউনিয়নের ছাতিয়াইন গ্রামের এলেম মিয়ার ছেলে। তিনি বুধল ইউনিয়নের পাঁচ নম্বর ওয়ার্ড যুবলীগের সাধারণ সম্পাদক।
সোহেলের পরিবারের অভিযোগ, মাদকাসক্তি নিরাময় কেন্দ্রে সোহেলকে নির্যাতন করে হত্যা করা হয়েছে। তবে মাদকাসক্তি নিরাময় কেন্দ্র সংশ্লিষ্টরা বলছেন, মাদকাসক্ত সোহেল এই মাদকাসক্তি নিরাময় কেন্দ্রে ভর্তি ছিলেন। এখানে তিনি আত্মহত্যা করেছেন। তবে কেন তিনি আত্মহত্যা করেছেন, সে বিষয়ে তারা নিশ্চিত করে কিছু বলতে পারেনি।
ব্রাহ্মণবাড়িয়া সদর মডেল থানার উপপরিদর্শক (এসআই) মেহেদি হাসান খান জানান, মাদকাসক্তি নিরাময় কেন্দ্রের বিছানায় শোয়া অবস্থায় মরদেহটি উদ্ধার করা হয়েছে। ময়নাতদন্ত রিপোর্ট পেলে বোঝা যাবে এটি হত্যা না আত্মহত্যা।